text: Jul i november er et hit
  16 november 2014 kl. 14.34
  Juleglade sydjyder strømmer til julemarkeder i hele regionen. Gram Julemarked har fået 60 procent flere julegæster siden sidste år.
  Intet tyder på, at julen den er på retur. I hvert fald strømmer det ind med gæster, der vil opleve jul i november.
  På Gram Slot er der i denne weekend julemarked med masser af juleudstilling, julebag og juletilbud.
  -Vi har oplevet stor fremgang i år, så der har været stuvende fyldt, fortæller Liselotte Lauritzen, der er eventchef på Gram Slot.
  -I år har vi forsøgt at komme bredere ud ved at bruge de sociale medier mere, og det kan vi se har virket. Der er mange flere yngre besøgende og børnefamilier, siger hun til TV SYD.
  Godt 150 forskellige udstiller i år på Gram Slot og blandt dem er der mange kunsthåndværkere, der sælger helt særlige juleting.
  Direktør på Gram Slot Svend Brodersen er også begejstret. Han vurderer, at der på to weekender er op mod 22.000 gæster. Derfor er det allerede nu planlagt at udvide med endnu en weekend til næste år, oplyser han til TV SYD.
  Også julebyen Tønder oplever i år masser af gæster. TV SYD sender fra Tønder i aftenens udsendelse
  link
  